**FORDI FELLESSKAP FUNGERER – OGSÅ I GJØVIK**  

**Rødt sitt budsjettforslag for perioden 2020 – 2023**

Hovedprofilen vår er å ivareta det forebyggende arbeidet som drives i kommunen, sikre tiltak og ressurser til de svakeste og sikre gode fellesskapsløsninger innenfor de store budsjettområdene Oppvekst og Omsorg. Vi vil ha tjenester i kommunal regi og avviser private løsninger.

**Våre grep på inntektssida**

Vi legger inn noe økte skatteinntekter, de 2 første årene i perioden kan det være litt utfordrende. Finansminister Siv Jensen har uttalt at kommunene ikke kommer til å beholde økte skatteinntekter i framtida, men vi tror det blir vanskelig politisk å holde en så stram linje (posisjonen i Gjøvik tror ikke på det). Allikevel er vi forsiktige. Etter stortingsvalget 2021 tror vi på regjeringsskifte og bedre økonomi for kommunene, de 2 siste årene i perioden har vi lagt inn overføringene i Arbeiderpartiets alternative statsbudsjett for inneværende år – dvs at vi har vært veldig nøkterne.

Rammefinansiering: her legger vi inn skjønnstilskudd og forventet økning de 2 siste årene.

Vi benytter muligheten til å legge en egen promillesats på eiendomsskatt på næringseiendommer.

Vi inflasjonsjusterer kun kraftfondet i tråd med vedtaket om forvaltning av kraftmidlene kommunen skaffet seg i 2005, ikke hele finansporteføljen som rådmannen ønsker. Det gir mer midler til drift.

Vi viser hvor mye vi kan spare på politikerlønninger hvis referanselønna ikke er stortingslønn på nesten 1 million, men tas ned til kr 800.000.

Vi vil oppheve de fordelene el-biler har med gratis parkering.

Vi tror at det finnes innsparingspotensiale i den nye barnevernsorganisasjonen med sitt budsjett på over 70 millioner. Hovedgrepet må være at man gjør mer selv og redusere kjøp av eksterne tjenester. Det må unngås omsorgsoverdragelser til fordel for økt bruk av familienettverk. Vi tror også at det er administrative kostnader som kan kuttes.

Til sammen gir dette et økonomisk handlingsrom på 17 millioner i 2020 og økende utover i perioden.

**Slik bruker vi midlene**

**AFT-området** Vi reverserer rådmannens kutt i renhold, dette er en viktig oppgave som må skjermes, selv med innfasing av «ny teknologi» vil vi ikke svekke kvaliteten.

Vi reverserer rådmannens stillingskutt i eiendomsavdelingen. Vi tror at det å ta vare på våre eiendommer krever ressurser, et kutt kan fort føre til konsulenttjenester.

Vi ønsker å sikre at bibliotekets åpningstider ikke reduseres for eksempel om sommeren.

Vi legger inn en forsiktig økning i veivedlikehold. Veistandarden i hele kommunen er sterkt varierende, det er stort behov for oppgradering.

**Oppvekst** Forebyggende arbeid er viktig og vi skjermer det vi ser som helt sentralt innenfor dette området. Det gjelder Tverrfaglig Familieteam og Ung i Gjøvik. I samme kategori ser vi støttepedagogene i barnehagen.

Når det gjelder skolestruktur så har vi alltid stått på å opprettholde eksisterende skolestruktur. Vi mener grendeskolene Redalen og Birisstrand er sentrale for å opprettholde fellesskapene der. Vi ønsker at det skal være gode leve- og oppvekstvilkår i hele kommunen, da må skolene sikres. Derfor legger vi inn igjen rådmannens kutt.

Bemanningsreformen i barnehagene er underfinansiert fra staten sin side. Vi ønsker å følge den opp med avsetning av midler til flere årsverk gjennom perioden.

Økningen av prisen på SFO er ikke ønskelig, vi vet at lavinntektsfamilier velger bort SFO når prisen blir for høy. Vi dekker inn rådmannens prisøkning og vil i løpet av perioden se på mulighetene for å senke prisen.

**Omsorg** Økt nattevaktressurs på Haugtun legges inn fordi vi er kjent med det presset som er der som følge av fullt belegg på KAD-plassene og på Lindrende Enhet.

Vi har erfart at de kommunene som har etablert vikarpool har gode erfaringer med det. Enkelt å dekke opp for sykefravær og kurs, avdelingsledere bruker mindre tid på få inn vikarer. Vi øker antall årsverk gjennom hele perioden.

Staten har nå lagt inn øremerkede midler til demensomsorgen i ramma. Konsekvensen er at aktivitetene og tilbudet i kommunen blir underfinansiert. Vi legger inn midler til tiltak.

Kuttene rådmannen har ved å spare på vikarer ved kurs, vil bety et høyere arbeidspress på de andre ansatte. Dette undergraver sykefraværsarbeidet, vi legger det kuttet inn igjen i vårt budsjettforslag. Ansatte i helse og omsorgssentrene trenger kontinuerlig faglig oppdatering, kurs er bra og må ikke kuttes.

**NAV** Arbeidstilbudet ved Stampeveien Produksjon og Service fungerer godt. Vi kan ikke være med på fjerne det.

Barnetrygden regnes som inntekt for familier som mottar sosialstønad. Vi mener dette rammer barnefattigdommen og legger inn tilstrekkelig midler til at barna får barnetrygden uavkortet. Videre legger vi inn midler som sikrer at den gode erfaringen med ekstra støtte til fritidsaktiviteter i lavinntektsfamilier kan fortsette.

**SAM** Vi aksepterer ikke at Globus/Jobbsjansen legges ned.

Vi aksepterer ikke at aktivitetstilbudet på Drengestua legges ned.

Vi mener at Svømmehallen i Røverdalen fortsatt må være et tilbud til både skolebarn og almenheten. Derfor opprettholder vi driftstilskuddet Til Fjellhallen som har ansvaret for svømmehallen. På investeringsbudsjettet har vi tatt høyde for en full restaurering, hallen må da stenges i 2020, men kan åpnes igjen i 2021 og driftes for fullt i et par tiår videre.

**Investeringsbudsjettet**

Vi mener kommunen må sette i gang boligbygging nord i Gjøvik der det legges til rette for sosial boligbygging.

Vi er kjent med at båthavna trenger oppgradering, blant annet fordi været har ført til at moloen har rast ut. Kommunen må samarbeide om en oppgradering med båtforeningen som leier området av kommunen.

Det trengs flere sykehjemsplasser i sentrum. Det vil vi løse med et tilbygg på Haugtun som vi tror vil være den meste kostnadseffektive løsningen. Haugtun er opprinnelig planlagt for utvidelse. Forprosjekt vil vise hva kostnaden faktisk blir.

Skole- og barnehagestrukturen slik vi tenker oss den krever flere grep i investeringsbudsjettet. Når vi vil ha barnehage på Biristrand medfører det at vi ikke vil ha en ny kommunal barnehage på Biri med overkapasitet, den tar vi ned fra 6 til 4 avdelinger. Når vi opprettholder grendeskolene så må vi sette av midler til vedlikehold, rehabilitering og universell utforming. Videre så setter vi av midler til ny ungdomsskole ved Vindingstad for kretsene Kopperud og Vindingstad.

Vi tar ned kostnadene til Sykkelbyen med 1 million. I tillegg vil vi at midlene skal brukes på holdningskampanje og aktivitetstilbud fremfor nye investeringer. Se ellers verbalforslag.

Sist i økonomiperioden legger vi inn midler til forprosjekt til nytt kulturhus. Dette er i tråd med vårt tidligere forslag der vi argumenterte med at i de neste 4 årene vil kommunen ikke ha midler til å starte byggingen av nytt kulturhus, det må inn i investeringsbudsjettet fra 2024.

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  | |  | | --- | |  | |  |  |
| **Rødt Gjøvik - budsjettforslag for perioden 2020 - 2023 12.desember 2019** | | | | |  |  |
|  |  |  |  |  |  |  |
| **Sektor** | **Endringer inntekt/utgift** |  |  |  |  |  |
|  |  | **2020** | **2021** | **2022** | **2023** |  |
| **Overordnet** | Økning i skatteinntektene | -2 500 | -6 000 | -8 000 | -8 000 |  |
|  | Økning i rammeoverføringene inkl skjønnstilskudd | -2 500 | -3 000 | -20 000 | -20 000 |  |
|  | Økt eiendomsskatt på næringseiendommer | 0 | -5 000 | -5 000 | -5 000 |  |
|  | Inflasjonsjustere kun Kraftfondet | -7 460 | -2 547 | -5 120 | -7 808 |  |
|  | Reduksjon i godtgjørelser folkevalgte 20 % | -1 100 | -1 100 | -1 100 | -1 100 |  |
|  | P-avgift for el-biler | -300 | -300 | -300 | -300 |  |
| **Oppvekst** | Reduksjon i ramma til barnevernet | -3 000 | -3 000 | -3 000 | -3 000 |  |
|  | **Handlingsrom** | **-16 860** | **-20 947** | **-42 520** | **-45 208** |  |
|  |  |  |  |  |  |  |
|  | **Disse inntektene disponeres slik:** |  |  |  |  |  |
| **Renter** | Konsekvenser ved endringer i investeringer | 126 | 21 | 1 712 | -2 163 |  |
| **AFT** | Ingen reduksjon i renhold | 200 | 200 | 200 | 200 |  |
|  | Kun 1 årsverk kutt i Eiendom |  |  | 600 | 600 |  |
|  | Økt driftstilskudd til Biblioteket | 400 | 400 | 400 | 400 |  |
|  | Økning i veivedlikehold |  | 2 200 | 2 200 | 2 200 |  |
| **Oppvekst** | Ikke kutte i Tverrfaglig Familieteam | 750 | 750 | 750 | 750 |  |
|  | Ikke kutte i Ung i Gjøvik | 1 000 | 1 000 | 1 000 | 1 000 |  |
|  | Opprettholde støttepedagoger i barnehagene |  |  | 595 | 1 428 |  |
|  | Ingen endring skolestruktur Biriområdet |  |  | 2 920 | 7 009 |  |
|  | Økt bemanning i barnehagene (3-3-10-10) | 1 950 | 1 950 | 6 550 | 6 550 |  |
|  | Ingen økning av SFO-prisen | 250 | 250 | 250 | 250 |  |
| **HOV** | Økt nattevaktressurs Haugtun | 1 000 | 1 500 | 1 500 | 1 500 |  |
|  | Etablere vikarpool med heltidsstillinger (5-5-7-10) | 3 500 | 3 500 | 4 550 | 6 550 |  |
|  | Tiltaksmidler demensomsorgen | 2 000 | 2 000 | 2 000 | 3 000 |  |
|  | Ikke kutte i kurs og innleie v kurs | 600 | 600 | 600 | 600 |  |
| **NAV** | Opprettholde Stampeveien Produksjon og Service |  |  | 4 100 | 4 100 |  |
|  | Barnetrygd holdes utenom beregning av sosialstøtte |  |  | 5 375 | 5 375 |  |
|  | Opprettholde samarbeidsavtale med Røde Kors | 0 | 150 | 150 | 150 |  |
|  | Tiltak barn i lavinntektsfamilier | 500 | 500 | 500 | 0 |  |
| **SAM** | Ingen endringer Globus | 2 400 | 2 400 | 2 400 | 2 400 |  |
|  | Ingen endringer Drengestua | 1 200 | 1 450 | 1 450 | 1 450 |  |
|  | Opprettholde Svømmehallen | 900 | 1 800 | 1 800 | 1 800 |  |
|  | **Sum utgift** | **16 776** | **20 671** | **41 602** | **45 149** |  |
|  |  |  |  |  |  |  |
|  |  | **2020** | **2021** | **2022** | **2023** |  |
|  | **Endringer disposisjonsfond** | -84 | -276 | -919 | -59 |  |
|  |  |  |  |  |  |  |
|  | **Endringer i investeringsbudsjettet** | **2020** | **2021** | **2022** | **2023** |  |
|  | Stensjordet/Tranbergdalen - sosial boligbygging |  |  | 7 500 | 7 500 |  |
|  | Rehabilitering av Havna | 2 000 | 2 000 |  |  |  |
|  | Nye sykehjemsplasser i sentrum (16) |  | 5 000 | 30 000 | 50 000 |  |
|  | Salg kulturskolen/Hunn |  | -10 000 |  |  |  |
|  | Endring ny barnehage Biri |  |  | -5 000 | -6 000 |  |
|  | Ny barnehage Biristrand (35 plasser) |  | 5 000 | 15 000 | 15 000 |  |
|  | Ikke gjennomføre forslaget om samlet U-skole |  |  | -15 000 | -228 500 |  |
|  | Ny ungdomsskole ved Vindingstad |  |  |  | 15 000 |  |
|  | Rehabilitering Vardal og Kopperud |  |  | 30 000 | 30 000 |  |
|  | Tiltak Biristrand/Redalen skoler |  |  | 20 000 |  |  |
|  | Rehabilitering og oppgradering svømmehallen | 5 000 |  |  |  |  |
|  | Reforhandle sykkelbyavtalen | -1 000 | -1 000 | -1 000 | -1 000 |  |
|  | Nytt Kulturhus |  |  |  | 15 000 |  |
|  | **Summering** | 6 000 | 1 000 | 81 500 | -103 000 |  |
|  |  |  |  |  |  |  |